Teknologjia në ndihmë të edukimit
Kompjuteri i prodhuar nga Instituti i Teknologjisë i MAsaçusetsit mundëson komunikimin, por mbi të gjitha është një mjet edukues
Teknologjia e re e kompjuterave po u hap rrugën nxënësve të shkollave në vende në zhvillim të mos ndihen të shkëputur nga kolegët e tyre në vendet e zhvilluara. Fjala ështe për një prodhim të ri, të përballueshëm financiarisht, por edhe tepër praktik për vendet në zhvillim. Kompjuteri quhet Makina e Gjelbër. Ai u prezantua fillimisht këtë javë në takimin vjetor të OKB-së për teknologjinë informative në Tunizi. Kompjuteri portativ me një mbulesë plastike funksionon me energji të përftuar nga vetë-kurdisja. Sekretari i Përgjithshëm i OKB-së e vlerësoi këtë mjet të ri, që kushton vetëm 100 dollarë, duke e quajur një shprehje të solidaritetit global: “ Kompjuteri u prodhua nga Instituti i Teknologjisë i Masaçusesit. Ai ka lojra për fëmijë, u mundëson atyre komunikimin me njeri tjetrin, por mbi të gjitha është një mjet edukues. Michael Negroponte i Institutit të Teknologjisë thotë se synimi ishte të prodhohej një artikull i lirë dhe i thjeshtë. Zoti Negroponte shpreson që kompjuteri i ri do të lejojë çdo nxënës në vendet në zhvillim të kenë kompjuterat e tyre. Megjithëse kompjuterat nuk kanë filluar ende të prodhohen në masë, modeli i paraqitur do të jetë gati në shkurt dhe më pas do të fillojë të përdoret në 6 vende. Disa qeveri kanë shprehur interes që tani për kompjuterat, ndonëse programi parashikon që qeveritë duhet të blejnë të paktën 1 milionë kompjutera për të marrë pjesë në të.